stanford-oval/wikipedia huggingface dataset:
Nylon 66’ers
Diskografia

At The Copa! (EP-levy, 1992)
Absurdo (CD-levy, 1993)
Zum Teufel, Baby (CD, Twin Hits, 1995)
We Are Sailing (The Sea of Love) (CD, 1996)
Yeah Yeah Yeah! – It Was 40 Years Ago / The Ultimate Anthology Of 66'ers - 50 000 000 Nylon Fans Can’t Be Wrong  (2006)
Love to Love (vinyyli ja CD, 2016).
Oliivikärpässieni

| Oliivikärpässieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Amanitaceae
Suku::  Kärpässienet Amanita
Laji::  olivaceogrisea
Kaksiosainen nimi
 Amanita olivaceogrisea  Kalamees 
Infobox OKNimi-testi OK: 
Oliivikärpässieni (Amanita olivaceogrisea) on kärpässieniin kuuluva sienilaji. Sen lakki on 3–6 senttimetriä leveä ja reunasta uurteinen. Lakki on väriltään oliivin- tai ruskeanharmaa. Heltat ovat valkoiset ja melko tiheät. Jalka on 5–9 senttimetriä pitkä ja valkoinen. Jalassa ei ole rengasta. Malto on valkoista. Oliivikärpässieni kasvaa Suomessa melko yleisenä rantametsissä, lepikoissa ja tunturikoivikoissa. Kasvuaika on elokuusta lokakuuhun. Sieni on syötävä, mutta sen voi sekoittaa myrkyllisiin kärpässienilajeihin. Laji on luokiteltu Suomessa elinvoimaiseksi.
Owase

| Owase (尾鷲市) |
| --- | --- |
 Näkymä Owaseen
 lippu:  Symboli
 Owasen sijainti Mien prefektuurissa
 Owase
 Koordinaatit: 34°04′15″N, 136°11′28″E 
Valtio:  Japani
Alue:  Kansai
Prefektuuri:  Mien prefektuuri
Pinta-ala:  
 – Kokonaispinta-ala:  192,71 km²
Väkiluku (03/2020):  17 421
 – Väestötiheys:  90,4 as./km²
Symbolit:  
 – Puu:  Japaninsypressi
 – Kukka:  Kamelia
 – Lintu:  Harmaahaikara
 – Kala:  Seriola quinqueradiata
 
 https://www.city.owase.lg.jp/ 
Infobox OKVirheellinen NIMI-arvo: 
Owase (jap. 尾鷲市, Owase-shi) on Japanin kaupunki Honshūn saarella Kansain alueella Mien prefektuurissa. Se sijaitsee Tyynenmeren Kumanonmeren rannikolla prefektuurin eteläosassa. Suurin osa kaupungin alueesta on metsän peittämää Kiivuoristoa, rannikkoalue vuorostaan rikkonaista riasrannikkoa suppilomaisine lahtineen, joiden pohjukoihin asutus on keskittynyt. Lännessä kaupunki rajautuu Naran prefektuuriin. Owasessa on 17 421 asukasta (maaliskuussa 2020) ja sen pinta-ala on 192,71 neliökilometriä.
Owase kehittyi vanhastaan suoja- ja kalastussatamana sekä puutavaran, erityisesti japaninsypressin, vientisatamana. Eteläisen ja pohjoisen hovin kaudelta lähtien se toimi Kuki-klaanin laivaston tukikohtana. Merkittävä elinkeino on edelleen kalastus, jonka saaliina on esimerkiksi boniittia, tonnikalaa ja buri-piikkimakrillia (Seriola quinqueradiata). Rannikolla harjoitetaan myös punahammasahvenen vesiviljelyä. Kaupungissa toimii suuri öljyvoimalaitos. Kaupunkioikeudet osana Japanin nykyistä kunnallishallintoa Owaselle myönnettiin kuntaliitoksen yhteydessä vuonna 1954. Sen jälkeen kaupungin liikenneyhteydet ovat parantuneet huomattavasti Kiin niemimaan kiertävän rautatielinjan ja uusien tieyhteyksien valmistumisen myötä.
Owasen nähtävyyksiin kuuluvat esimerkiksi erilaiset luonnonmuistomerkit. Kaupunki tunnetaan hyvin runsassateisena alueena, jossa kasvaa hyvälaatuisen japaninsypressin lisäksi myös subtrooppisia kasveja. Kumanoon johtava pyhiinvaellusreitti Kumano-kodō kulkee kaupungin alueella; se on hyväksytty Unescon maailmanperintöluetteloon osana kohdetta ”Kii-vuoriston pyhät paikat ja pyhiinvaellusreitit.” Osa kaupungin rannikkoalueesta kuuluu Yoshino-Kumanon kansallispuistoon. Owasea palvelee JR Tōkain Kisei-päälinja.
Kuvia

Sugarin kaupunginosaa
Togan saari
Owase-jinja
Kumano-kodō-keskus
Aiheesta muualla

Kuvia tai muita tiedostoja aiheesta Owase Wikimedia Commonsissa
Kaupungin internetsivut (japaniksi)
Palais Esterházy

Palais Esterházy.
Palais Esterházy on palatsimainen rakennus Wienissä, Itävallan pääkaupungissa. Se sijaitsee Wienin 1. kaupunginosassa eli Innere Stadtissa. Rakennus edustaa arkkitehtooniselta tyylisuunnaltaan barokkia. Palatsi on saanut nykyisen ulkoasunsa vuosina 1806–1820. Nimensä se on saanut maineikkaan unkarilaisen Esterházyn aatelissuvun mukaan.
Palais Schönborn-Batthyány

Palais Schönborn-Batthyány
Palais Schönborn-Batthyány on palatsimainen rakennus Itävallan pääkaupungissa Wienissä. Se sijaitsee Wienin 1. kaupunginosassa eli Innere Stadtissa. Palatsin on suunnitellut arkkitehti Johann Bernhard Fischer von Erlach, ja se edustaa arkkitehtonisesti barokin tyylisuuntaa. Palatsin rakennustyöt käynnistettiin vuonna 1699, ja ne saatiin päätökseen vuonna 1706. Sen rakennutti kreivi Adam Batthyány. Vuonna 1740 Batthyányn leski myi palatsin aateliselle Schönbornin perheelle.
Ohjelmistokomponentti

Komponentti UML-kaaviossa ja sen tarjoamat rajapinnat.
Komponentti on itsenäinen ja uudelleenkäytettävä ohjelmistoyksikkö, joka noudattaa komponenttimallinsa standardeja. Komponentit ovat korkeamman tason abstraktioita kuin oliot ja ne määritellään rajapinnoilla: komponentit voivat määritellä ohjelmointirajapinnan sekä binääriyhteensopivan rajapinnan (ABI). Komponentteja koostamalla voidaan rakentaa järjestelmiä tai sovelluksia.
Komponentit ovat tarkoitettuja koostamiseen ja uudelleenkäyttämiseen.
Komponenttimalli

Komponenttimalli määrittelee joukon standardeja komponentin toteuttamiselle, käyttöönotolle ja dokumentoinnille. Komponenttimalliin perustuvat komponentit ovat yhteensopivia keskenään.
Yleisiä komponenttimalleja ovat Microsoftin COM, Javan JavaBean komponenttimallit sekä OSGi.
Oliivikyyhky

| Oliivikyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Kyyhkyt Columba
Laji::  arquatrix
Kaksiosainen nimi
 Columba arquatrix  Temminck, 1808 
Katso myös
   Oliivikyyhky Wikispeciesissä   Oliivikyyhky Commonsissa 
Infobox OKNimi-testi OKIUCN-testi OK: 
Oliivikyyhky (Columba arquatrix) on Afrikan itäosissa elävä kyyhkylintu, jonka esiintymisalue ulottuu Etiopian eteläosista Itä-Zairen ja Tansanian kautta Etelä-Afrikkaan; erillinen populaatio elää Länsi-Angolassa. Coenraad Jacob Temminck kuvaili lajin holotyypin Knysnasta Etelä-Afrikasta.
Palais Kinsky

Palais Kinsky.
Palais Kinsky (myös Palais Daun-Kinsky) on palatsimainen rakennus Itävallan pääkaupungissa Wienissä, 1. kaupunginosassa eli Innere Stadtissa. Se edustaa arkkitehtoniselta tyylisuunnaltaan barokkia. Rakennuksen rakennutti alun perin kreivi Wirich Philipp von und zu Daun, ja myöhemmin se päätyi Kinskyn suvun haltuun.
Rakennuksen rakennustyöt aloitettiin vuonna 1713, ja ne saatiin päätökseen vuonna 1719. Suunnittelusta vastasi arkkitehti Johann Lukas von Hildebrandt. 1990-luvulla palatsi koki suuren kunnostamisprosessin, jossa se entisöitiin alkuperäiseen asuunsa.
Palais Nikaïa

| Palais Nikaïa |
| --- | --- |
 Areena vuonna 2012.
Rakennuksen tiedot
Sijainti:  Nizza, Ranska
Koordinaatit:  43°40′42″N, 7°12′1.06″E
Rakennustyöt aloitettu:  2000
Avattu:  1. huhtikuuta 2001
Omistaja:  Ville de Nice
Hoitaja:  Vega Group & Live Nation
Arkkitehti:  Louis Chevalier André Grésy Serge Grésy
Katsojakapasiteetti
 6 250 (istuinpaikkoja) 9 000 (seisomapaikkoineen) 
Lisää rakennusartikkeleitaArkkitehtuurin teemasivulla
Palais Nikaïa on konserttisali ja monitoimiareena Nizzassa, Ranskassa. Se avattiin 4. huhtikuuta 2001, ja se sijaitsee viiden minuutin ajomatkan päässä Nizzan lentoasemalta. Konserttien lisäksi Palais Nikaïalla järjestetään erilaisia esityksiä, urheilutapahtumia ja kongresseja.
Palais Nikaïan kapasiteetti istumapaikkoineen on 6 250, mutta seisomapaikoilla kapasiteetti on 9 000.
Konserttisalissa järjestetään vuoden 2023 Lasten Eurovision laulukilpailu.
Oliiviloistolepinkäinen

| Oliiviloistolepinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae
Suku::  Loistolepinkäiset Chlorophoneus
Laji::  olivaceus
Kaksiosainen nimi
 Chlorophoneus olivaceus  (Shaw, 1809) 
Synonyymit
 Telophorus olivaceus 
Katso myös
   Oliiviloistolepinkäinen Wikispeciesissä   Oliiviloistolepinkäinen Commonsissa 
Infobox OKNimi-testi OKIUCN-testi OK: 
Oliiviloistolepinkäinen (Chlorophoneus olivaceus) on afrikanlepinkäisten heimoon kuuluva varpuslintu.
Levinneisyys

Oliiviloistolepinkäistä tavataan laajalla alueella Malawissa, Mosambikissa, Etelä-Afrikassa, Swazimaassa ja Zimbabwessa. Se on luokiteltu elinvoimaiseksi.
Oliivilakkikukastaja

| Oliivilakkikukastaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kukastajat Dicaeidae
Suku::  Kukastajat Dicaeum
Laji::  nigrilore
Kaksiosainen nimi
 Dicaeum nigrilore  Hartert, 1904 
Katso myös
   Oliivilakkikukastaja Wikispeciesissä   Oliivilakkikukastaja Commonsissa 
Infobox OKNimi-testi OKIUCN-testi OK: 
Oliivilakkikukastaja (Dicaeum nigrilore) on kukastajien heimoon kuuluva varpuslintu.
Levinneisyys

Oliivilakkikukastajaa tavataan Filippiineillä. Lajin kannankehitys on vakaa, eikä sen uskota olevan vaarassa. Se on luokiteltu elinvoimaiseksi.
Oneida

Oneida voi tarkoittaa seuraavia asioita:
oneidat, irokeesikansa
oneida, oneidojen puhuma kieli
Oneida, yhdysvaltalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oneida”, voi hakea sivunnimihaulla, laajalla sivunnimihaulla tai tekstihaulla.
Oneiron

| Oneiron |
| --- | --- |

Kirjailija:  Laura Lindstedt
Kieli:  suomi
Kustantaja:  Teos
Julkaistu:  2015
Ulkoasu:  sid.
Sivumäärä:  439
ISBN:  978-951-851-544-2
Löydä lisää kirjojaKirjallisuuden teemasivulta
Oneiron on Laura Lindstedtin toinen romaani, joka ilmestyi vuonna 2015 Teoksen kustantamana. Se sai vuoden 2015 Finlandia-palkinnon.
Romaani kertoo seitsemästä eri-ikäisestä ja erimaalaisesta naisesta, jotka ovat kuoleman jälkeisessä välitilassa.
Kirjan käännösoikeudet on myyty Ruotsiin, Tanskaan, Unkariin, Bulgariaan, Liettuaan ja Ranskaan.
Oliivikutoja

| Oliivikutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  galbula
Kaksiosainen nimi
 Ploceus galbula  Rüppell, 1840 
Katso myös
   Oliivikutoja Wikispeciesissä   Oliivikutoja Commonsissa 
Infobox OKNimi-testi OKIUCN-testi OK: 
Oliivikutoja (Ploceus galbula) on kutojien heimoon kuuluva varpuslintu.
Levinneisyys

Oliivikutojaa tavataan Afrikan itäosissa sekä Arabian niemimaalla. Lajin on raportoitu olevan paikallisesti runsaslukuinen, ja sen kannankehitys on vakaa. Se on luokiteltu elinvoimaiseksi.
Onni Vilanka

Onni Armas Vilanka, sukunimi vuoteen 1934 Wilkman (13. tammikuuta 1897 Pirkkala – 6. lokakuuta 1960) oli suomalainen varatuomari, poliisimestari, valtionsyyttäjä ja hallitusneuvos.
Onni Vilangan vanhemmat olivat paperimestari Kaarle Wilkman ja Vilhelmiina Sjölund. Hän pääsi ylioppilaaksi 1918 ja suoritti oikeustutkinnon 1921 ja ylemmän hallintotutkinnon 1921. Vilanka sai varatuomarin arvon 1924. Hän teki opintomatkoja useisiin Euroopan maihin 1924–1926 ja 1931.
Vilanka oli Myrskylän ja Artjärven piirin nimismiehenä 1921-1925, Viipurin poliisilaitoksen etsivän osaston päällikkönä 1925–1927, Viipurin poliisimestarina 1927 ja Helsingin poliisimestarina 1927–1934. Hän oli Viipurin hovioikeuspiirin valtionsyyttäjänä 1934–1943, puolustusvoimien pääesikunnan hallintotoimiston päällikkönä 1944–1947, oikeusministeriön rikosrekisteritoimiston päällikkönä 1947–1953 ja puolustusministeriössä hallitusneuvoksena 1953–1960 ja keskusosaston päällikkönä 1954–1960.
Vilanka toimi liikkuvan poliisikomennuskunnan ylimääräisenä komentajana ja tarkastajana ja oli Uudenmaan tarkastusoikeuden varapuheenjohtajana 1948–1958. Hän sai everstiluutnantin arvon 1944.
Onni Vilanka oli naimisissa vuodesta 1932 Martta Järvisen kanssa.
Painonnosto kesäolympialaisissa 1988

Painonnosto
Vuoden 1988 kesäolympialaisten painonnosto järjestettiin 18. – 29. syyskuuta 1988 Olympic Weightlifting Gymnasiumissa, Soulissa, Etelä-Koreassa. Tämä oli 18. kerta kun laji oli mukana olympialaisten ohjelmassa. Mukana oli 226 osanottajaa 62 eri maasta. Tapahtumia oli kymmenen, joista kaikki olivat ainoastaan miehille.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kärpässarja −52 kg |  Bulgaria Sevdalin Marinov |  Etelä-Korea Chun Byung-Kwan |  Kiina He Zhuoqiang |
| Kääpiösarja 52–56 kg |  Neuvostoliitto Oksen Mirzojan |  Kiina He Yingqiang |  Kiina Liu Shoubin |
| Höyhensarja 56–60 kg |  Turkki Naim Süleymanoğlu |  Bulgaria Stefan Topurov |  Kiina Ye Huanming |
| Kevytsarja 60–67,5 kg |  Itä-Saksa Joachim Kunz |  Neuvostoliitto Israil Militosyan |  Kiina Li Jinhe |
| Keskisarja 67,5–75 kg |  Bulgaria Borislav Gidikov |  Itä-Saksa Ingo Steinhöfel |  Bulgaria Aleksandar Varbanov |
| Kevyt raskassarja 75–82,5 kg |  Neuvostoliitto Israil Arsamakov |  Unkari István Messzi |  Etelä-Korea Lee Hyung-Kun |
| Keskiraskassarja 82,5–90 kg |  Neuvostoliitto Anatoli Hrapati |  Neuvostoliitto Nail Muhamediarov |  Puola Sławomir Zawada |
| Ensimmäinen raskassarja 90–100 kg |  Neuvostoliitto Pavel Kuznetsov |  Romania Nicu Vlad |  Länsi-Saksa Peter Immesberger |
| Raskassarja 100–110 kg |  Neuvostoliitto Juri Zaharevitš |  Unkari József Jacsó |  Itä-Saksa Ronny Weller |
| Super raskassarja +110 kg |  Neuvostoliitto Aleksandr Kurlovitš |  Länsi-Saksa Manfred Nerlinger |  Länsi-Saksa Martin Zawieja |
Bulgarialaiset Mitko Grabnev (kääpiösarja) ja Angel Guenčev (kevytsarja) voittivat alun perin omissa luokissaan, mutta heidät kummatkin hylättiin doping-testien jälkeen kummankin saatua positiivisen tuloksen furosemidin käytöstä. Unkarilainen Andor Szanyi voitti alun perin hopeamitalin ensimmäisessä raskassarjassa, mutta hänet diskattiin doping-testien jälkeen saatuaan positiivisen tuloksen stanozololin käytöstä.
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 6 | 2 | 0 | 8 |
| 2. |  Bulgaria | 2 | 1 | 1 | 4 |
| 3. |  Itä-Saksa | 1 | 1 | 1 | 3 |
| 4. |  Turkki | 1 | 0 | 0 | 1 |
| 5. |  Unkari | 0 | 2 | 0 | 2 |
| 6. |  Kiina | 0 | 1 | 4 | 5 |
| 7. |  Länsi-Saksa | 0 | 1 | 2 | 3 |
| 8. |  Etelä-Korea | 0 | 1 | 1 | 2 |
| 9. |  Romania | 0 | 1 | 0 | 1 |
| 10. |  Puola | 0 | 0 | 1 | 1 |
Oxford English Dictionary

Seitsemän Oxford English Dictionaryn toisen painoksen 20 osasta
Oxford English Dictionary (OED) on yleisesti merkittävimpänä pidetty englannin kielen sanakirja. Siinä esitetään sanojen merkitys, ääntämys sekä etymologia. Teosta julkaisee Oxford University Press, ja ensimmäinen laitos valmistui vuonna 1928, toinen 1989.
OED:ssä sanojen merkitykset on ryhmitelty havaintoaineiston mukaiseen aikajärjestykseen. Monimutkaisissa tapauksissa esitysten rakenne jakautuu lukuisiin eri haaroihin. Sanojen vivahteista esitetään laaja määrä erilaisista lähteistä lainattuja esimerkkejä. Lähteet vaihtelevat keittokirjoista klassiseen kirjallisuuteen ja televisiolähetyksistä Internetin uutisryhmiin.
Historia

James Murray alkoi koota OED:n ensimmäistä laitosta 1800-luvun lopulla. Hänen ajatuksenaan oli, että englannin sanakirja ei ole kenenkään yksityisen ihmisen tai tietyn aikakauden luomus vaan vähittäisen kasvun ja kehityksen tulos. OED:n ensimmäinen laitos valmistui 1928, ja siinä oli kymmenen osaa ja yli 414 000 sanaa. Toinen laitos julkaistiin 1989, ja siinä oli yhteensä 21 730 sivua ja noin 600 000 sanaa. Kolmatta laitosta valmistellaan elektronisessa muodossa. Painetun version digitalisoimiseksi palkattiin 150 konekirjoittajan ryhmä, joka työskenteli puolitoista vuotta Floridassa.
Kirjallisuutta

Gilliver, Peter et al: The Ring of Words: Tolkien and the Oxford English Dictionary.  Oxford:  Oxford University Press, 2006.
Murray, K. M. Elisabeth: Caught in the Web of Words: James Murray and the Oxford English Dictionary.  Oxford:  Oxford University Press, 1977.
Winchester, Simon: The Meaning of Everything: The Story of the Oxford English Dictionary.  Oxford:  Oxford University Press, 2003.
Aiheesta muualla

Oxford English Dictionaryn verkkosivut. (englanniksi)
Paperihaava

Paperihaava
Paperihaava syntyy, kun paperiarkki tai muu litteä, teräväreunainen esine viiltää ihoon haavan.
Paperihaava aiheuttaa usein huomattavaa kipua siihen nähden, että verenvuoto on vähäistä. Tämä johtuu siitä, että paperihaavan muoto ärsyttää monia ihon tuntoreseptoreita samanaikaisesti ja verenvuodon vähyys pitkittää reseptoreiden altistumista ilmalle. Lisäksi tällaiset haavat syntyvät tyypillisesti sormiin, joissa tuntoreseptoreita on erityisen tiheässä.[lähde? ]
Samanlaisia haavoja syntyy helposti myös joidenkin heinäkasvien lehdistä.
Onni Voipio

Onni Voipio, sukunimi vuoteen 1901 Åkerman, (14. heinäkuuta 1881 Savitaipale – 23. lokakuuta 1937 Viipuri) oli suomalainen juristi ja Korkeimman oikeuden oikeusneuvos.
Voipion vanhemmat olivat senaatin oikeusosaston varapuheenjohtaja, hovioikeuden presidentti Daniel Woldemar Åkerman ja Emma Henrika Perander. Hän pääsi ylioppilaaksi Viipurin klassillisesta lyseosta 1899 ja suoritti Helsingin yliopistossa oikeustutkinnon 1904. Voipio sai varatuomarin arvon 1907.
Voipio oli aluksi asianajajana Viipurissa 1907–1913 ja sitten Viipurin hovioikeudessa notaarina 1913, asessorina 1913–1916, hovioikeudenneuvoksena 1916–1917, viskaalina 1918–1919, asessorina 1919–1927 ja hovioikeudenneuvoksena 1927–1930. Hän oli Korkeimman oikeuden apujäsenenä 1926–1930 sekä jäsenenä ja oikeusneuvoksena 1930–1932 ja sen jälkeen viimeksi Viipurin tuomiokunnan tuomarina 1932–1937.
Onni Voipio oli naimisissa vuodesta 1905 kansakoulunopettaja Iida Kohosen kanssa. Onni Voipion sisaruksia olivat tuomari, kirjailija Väinö Voipio, teologi ja professori Aarni Voipio, rehtori ja kansanedustaja Toini Voipio, kansanopiston johtaja ja kirjailija Aino Voipio sekä hammaslääkäri ja nimimerkkiä Armi Voipio käyttänyt kirjailija Elli Hällström.
Aiheesta muualla

Kautto, Timo: / Voipio, Onni (1881 - 1937) Kansallisbiografia-verkkojulkaisu.  6.9.2001. Helsinki:  Suomalaisen Kirjallisuuden Seura.
Paha poliisi (vuoden 1992 elokuva)

| Paha poliisi> Bad Lieutenant |
| --- | --- |
 VHS-julkaisun kansikuva.
Ohjaaja:  Abel Ferrara
Käsikirjoittaja:   Abel Ferrara  Zoë Lund 
Tuottaja:  Edward R. Pressman
Säveltäjä:  Joe Delia
Kuvaaja:  Ken Kelsch
Leikkaaja:  Anthony Redman
Pääosat:  Harvey Keitel
Valmistustiedot
Valmistusmaa:  Yhdysvallat
Levittäjä:   Aries Films  LIVE Entertainment 
Ensi-ilta:  20. marraskuuta 1992
Kesto:  96 minuuttia
Alkuperäiskieli:  englanti espanja
Budjetti:  1 miljoonaa dollaria
Tuotto:  2 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Paha poliisi (engl. Bad Lieutenant) on vuonna 1992 ensi-iltansa saanut yhdysvaltalainen rikoselokuva, jonka on ohjannut Abel Ferrara sekä tähdittänyt Harvey Keitel. Ferrara kirjoitti elokuvan yhdessä näyttelijä-malli Zoë Lundin kanssa, joka myös esiintyy elokuvassa.
Elokuva esitettiin vuonna 1992 Cannesin elokuvajuhlien Un certain regard -sarjassa.
Näyttelijät

| 0 | 1 | 2 |
| --- | --- | --- |
|  Harvey Keitel  | … |  komisario   |
|  Victor Argo  | … |  poliisi #1   |
|  Paul Calderón  | … |  poliisi #2   |
|  Eddie Daniels  | … |  matkustaja   |
|  Bianca Hunter  | … |  kuski   |
|  Zoë Lund  | … |  Zoe   |
|  Vincent Laresca  | … |  J.C.   |
|  Frankie Thorn  | … |  nunna   |
|  Fernando Véléz  | … |  Julio   |
|  Joseph Micheal Cruz  | … |  Paulo   |
|  Paul Hipp  | … |  Jeesus   |
Seuraaja

Elokuvan lähes samanniminen seuraaja Paha poliisi – määräsatama New Orleans sai ensi-iltansa vuonna 2009. Elokuvan ohjasi Werner Herzog ja sen pääosia esittää Nicolas Cage ja Eva Mendes. Ohjaaja Herzog kiistää, että kyseessä olisi jatko-osa tai uudelleenfilmatisointi. Molempien elokuvien tuottajana toimi Edward R. Pressman.
Aiheesta muualla

Paha poliisi Internet Movie Databasessa (englanniksi)
Paperikromatografia

Paperikromatografia
Paperikromatografia on eräs kromatografian muoto, jossa tutkittava näyte imeytetään pienelle alueelle sopivanlaatuisen paperin reunaa, minkä jälkeen liuottimen annetaan nousta kapillaarivoimien vetämänä paperiin. Tutkittavassa näytteessä olevat erilaiset yhdisteet nousevat tällöin liuottimen mukana eri korkeudelle paperiarkkia, josta ne voidaan sopivalla analysointimenetelmällä havaita.
Paperikromatografia kuuluu tasokromatografiaan, ja siinä stationäärifaasina toimii paperi tai paperin pintaan impregnoitu nestefaasi. Paperikromatografiassa tekniikka on yksinkertainen, eikä menetelmä vaadi kalliita laitteita. Menetelmän erotuskyky on kuitenkin hyvin rajallinen.
Paha poliisi – määräsatama New Orleans

| Paha poliisi – määräsatama New Orleans> Bad Lieutenant: Port of Call New Orleans |
| --- | --- |

Ohjaaja:  Werner Herzog
Käsikirjoittaja:  William Finkelstein
Tuottaja:   Nicolas Cage  Randall Emmett  Alan Polsky  Gabe Polsky  Edward R. Pressman  John Thompson 
Säveltäjä:  Mark Isham
Kuvaaja:  Peter Zeitlinger
Leikkaaja:  Joe Bini
Pääosat:   Nicolas Cage  Eva Mendes  Val Kilmer  Xzibit  Fairuza Balk 
Valmistustiedot
Valmistusmaa:  Yhdysvallat
Tuotantoyhtiö:  Saturn Films
Levittäjä:  First Look Studios Budapest Film Netflix
Ensi-ilta:  20. marraskuuta 2009 (limited)
Kesto:  121 min
Alkuperäiskieli:  englanti
Budjetti:  $2 015 497
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Paha poliisi – määräsatama New Orleans (Bad Lieutenant: Port of Call: New Orleans) on 2009 valmistunut yhdysvaltalainen rikosdraama, jonka on ohjannut Werner Herzog. Kuvaukset alkoivat heinäkuussa 2008 Louisianassa. Ensi-iltaansa elokuva ehti 20. marraskuuta 2009.
Elokuva muistuttaa nimeään myöten Abel Ferraran vuoden 1992 filmiä Paha poliisi (Bad Lieutenant), joka esitteli Harvey Keitelin tulkitseman korruptoituneen, huumeita ja seksipalveluja käyttävän poliisihahmon. Ohjaaja Herzog kuitenkin kiistää, että kyseessä olisi jatko-osa tai uudelleenfilmatisointi.
Juoni

Terence McDonagh (Cage), murharyhmän etsivä New Orleansin poliisista, pelastaa vangin hukkumiskuolemalta hirmumyrsky Katrinan jälkimainingeissa, mutta loukkaa samalla selkänsä. Ylennyksen saatuaan kovaksikeitetty poliisimies kuitenkin palautetaan palvelukseen niin pian kuin mahdollista, vaikka sitten vahvojen kipulääkkeiden voimalla.
McDonagh sekoilee crack-huumeen kanssa ja tuntuu olevan pikemminkin yhteiskunnan uhka kuin sen tukipilari. Frankie (Mendes) on hänen tyttöystävänsä, huumeriippuvainen luksusprostituoitu
Näyttelijöitä

| 0 | 1 | 2 |
| --- | --- | --- |
|  Nicolas Cage  | … |  Terence McDonagh   |
|  Eva Mendes  | … |  Frankie Donnenfield   |
|  Val Kilmer  | … |  Stevie Pruit   |
|  Xzibit  | … |  Big Fate   |
|  Fairuza Balk  | … |  Heidi   |
|  Shawn Hatosy  | … |  Armand Benoit   |
|  Jennifer Coolidge  | … |  Genevieve   |
|  Tom Bower  | … |  Pat McDonagh   |
|  Vondie Curtis-Hall  | … |  komisario James Brasser   |
|  Brad Dourif  | … |  Ned Schoenholtz   |
Vastaanotto

Tv-Nytissä neljä kriitikkoa antoi elokuvalle tähtiä keskiarvolla 2,8.